**Ministru kabineta noteikumu projekta ,,** **Grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ,,Grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”” (turpmāk – MK Noteikumu projekts) sagatavots, lai uzlabotu atbalsta pieejamību komersantiem Covid -19 ārkārtas situācijas izplatības seku pārvarēšanai, apgrozāmo līdzekļu plūsmas un eksportspējas noturēšanai.  Noteikumu projekts stājas spēkā pēc Eiropas Komisijas pozitīva lēmuma saņemšanas par izmaiņām 2020.gada 23.marta lēmumā valsts atbalsta lietā SA.56722. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, lai precizētu normatīvā akta normas saskaņā ar Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" grozījumiem (C(2020)1863) (turpmāk - Pagaidu regulējums), t.sk. ceturtajiem grozījumiem, kurus Eiropas Komisija apstiprināja 2020.gada 13.oktobrī[[1]](#footnote-1), kā arī pilnveidotu programmas nosacījumus un palielinātu pieejamo finansējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo MK Noteikumu projektu tiek veikti grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”, kas paredz šādas izmaiņas.  1. Ņemot vērā 2020.gada 3.decembrī Krīzes vadības grupas uzņēmējdarbības veicināšanai ietvaros nolemto par atbalsta nepieciešamību Covid-19 krīzes skartajiem uzņēmumiem, MK Noteikumu projekts paredz no krīzes garantiju programmas (Ministru kabineta 2020.gada 14.jūlija noteikumi Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”) finansējuma pārdali 10 000 000 *euro* apmērā (14.07.2020. Ministru kabineta sēdē noteiktās apropriācijas otrā daļa) uz apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība. Papildus finansējums nepieciešams, lai pēc iespējas efektīvāk atbalstītu komersantus, kuru darbību ir skārusi Covid-19 izplatība un tās radītās ekonomiskās sekas.   1. 2. Ņemot vērā arvien pieaugošu Covid-19 izplatību un ietekmi uz komersantu saimniecisko darbību, Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” (turpmāk - MK Noteikumi Nr.149) 8.punktā precizēts, ka aizdevumi pieejami, lai mazinātu Covid-19 izplatības seku negatīvo ietekmi uz saimnieciskās darbības veicēju saimniecisko darbību, ja saimnieciskās darbības veicējs ir ekonomiski dzīvotspējīgs, vērtējot saimnieciskās darbības  potenciālu un ilgtspēju, nodrošinājumu un tā likviditāti, saimnieciskās darbības veicēja esošo un nākotnes finanšu situāciju, zināšanas un pieredzi, uzņēmējdarbības riskus un citus faktorus. Kā piemēram, praksē ir virkne citu situāciju, kas negatīvi ietekmē saimniecisko darbību, piemēram, slēgtu robežu dēļ nevar veikt darbus ārvalstīs vai kavējas izejvielu piegādes, darbaspēka pašizolācija, klientu maksājumu kavējumu īpatsvara pieaugums, piegādātāju pāreja uz priekšapmaksu, klientu pēcapmaksas termiņu pagarināšana u.c. Neizslēdzot arī saimnieciskās darbības veicēju likviditātes samazināšanos un finanšu datu pasliktināšanos salīdzinājumā ar laika periodu pirms Covid-19 izplatības. 2. 3. MK Noteikumu Nr.149 11.punktā noteikts, ka aizdevuma atmaksas uzsākšanu var atlikt līdz 12 mēnešiem. Programmas ietvaros aizdevumi pieejami kopš 2020.gada marta, tādēļ daļai aizdevumu saņēmēju pamatsummas atmaksa jāuzsāk 2021.gada martā, aprīlī, maijā. Pašreiz nav prognozējams, ka 2021.gada 1.pusgadā atjaunosies pieprasījums pēc, piemēram, tūrisma, ēdināšanas nozares komersantu pakalpojumiem, tādēļ daļai saimnieciskās darbības veicēju ienākumi nebūs pietiekamā apjomā, lai veiktu pamatsummas maksājumus. Grozījumi paredz maksimālo pamatsummas atmaksas uzsākšanas termiņu pagarināt no 12 līdz 18 mēnešiem. Attiecībā uz jau piešķirtu aizdevumu atmaksas termiņa atlikšanas pagarināšanu, akciju sabiedrība "Attīstības finanšu institūcija Altum" (turpmāk – Altum) no jauna izvērtē un pārbauda visus attiecīgi piemērojamos komercdarbības atbalsta nosacījumus. 3. 4. MK Noteikumu Nr.149 21.punkts nosaka, ka aizdevumu nepiešķir saimnieciskās darbības veicējam, ja tas bija nonācis finanšu grūtībās 2019. gada 31. decembrī saskaņā ar vismaz vienu no attiecīgi MK Noteikumos Nr.149 noteiktajām pazīmēm. MK Noteikumu projekts paredz precizēt atbalsta piešķiršanas kritērijus attiecībā uz grūtībās nonākušu uzņēmumu vērtēšanu.   Lai precizētu atbalsta normas par grūtībās nonākušiem uzņēmumiem, ir šāda pieeja:   * atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt; * atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt; * atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam nedrīkst piešķirt (izņemot Komisijas paziņojumā paredzēto izņēmumu attiecībā uz mikro un maziem uzņēmumiem); * atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt.   Savukārt atbilstoši Pagaidu regulējuma 25.punkta ha) apakšpunktam, attiecībā uz sīkajiem (mikro) vai mazajiem saimnieciskās darbības veicējiem ir šāda pieeja. Atbalstu var sniegt tiem, ja tie uz lēmuma pieņemšanas brīdi, kā arī, ja uz 2019. gada 31. decembrī tie bija nonākuši finanšu grūtībās atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktam, ar nosacījumu, ka tiem uz atbalsta piešķiršanas brīdi nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process un tie nav saņēmuši glābšanas atbalstu vai pārstrukturēšanas atbalstu Eiropas Komisijas paziņojuma "Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē.  Minētie saimnieciskās darbības veicēji, kas ir saņēmuši glābšanas atbalstu, var saņemt atbalstu saskaņā ar šiem noteikumiem, ja tie līdz atbalsta piešķiršanas brīdim ir atmaksājuši aizdevumu vai atsaukuši garantiju. Minētie saimnieciskās darbības veicēji, kas ir saņēmuši pārstrukturēšanas atbalstu, var saņemt atbalstu saskaņā ar šiem noteikumiem, ja tā piešķiršanas brīdī uz tiem vairs neattiecas pārstrukturēšanas plāns. Ar pārstrukturēšanas un glābšanas atbalstu ir saprotams sniegtais atbalsts Eiropas Komisijas paziņojuma "Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē  Ņemot vērā, ka atbilstoši Tieslietu ministrijas skaidrojumam ar jēdzienu “maksātnesējas process” ir jāsaprot arī šie maksātnespējas procesa veidi - bankrota procedūra, sanācija, mierizlīgums un saimnieciskās darbības izbeigšanas procedūra, tad, piešķirot atbalstu, Altum pārliecinās vai atbalsta pretendentam nav spēkā bankrota procedūra, sanācija, mierizlīgums un saimnieciskās darbības izbeigšanas procedūra saskaņā ar likumu “Par uzņēmumu un uzņēmējsabiedrību maksātnespēju” vai Maksātnespējas likumu, kas bija spēkā līdz 2010.gada 31.oktobrim.  5.Ņemot vēra, ka Pagaidu regulējuma darbības termiņš ir pagarināts attiecīgi grozīti termiņi MK Noteikumu Nr.149 35. punktā un 36.1.apakšpunktā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Projekts stāsies spēkā pēc pozitīva lēmuma saņemšanas no Eiropas Komisijas |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, Altum. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti.  Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2020.gads | | Turpmākie trīs gadi (euro) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 50 000 000 | 10 000 000 | 0 | 0 | 0 | 0 | 0 |
| 1.1. valsts pamatbudžets | | 50 000 000 | 10 000 000 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 50 000 000 | 10 000 000 | 0 | 0 | 0 | 0 | 0 |
| 2.1. valsts pamatbudžets | | 50 000 000 | 10 000 000 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | 0 | 0 | 0 | 0 |
| 3.1. valsts pamatbudžets | | 0 | 0 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Ņemot vērā 2020.gada 3.decembrī Krīzes vadības grupas uzņēmējdarbības veicināšanai ietvaros nolemto par atbalsta nepieciešamību Covid-19 krīzes skartajiem uzņēmumiem, MK Noteikumu projekts paredz no krīzes garantiju programmas (Ministru kabineta 2020.gada 14.jūlija noteikumi Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”) finansējuma pārdali 10 000 000 *euro* apmērā (14.07.2020. MK sēdē noteiktās apropriācijas otrā daļa) uz apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | | |  | | --- | | Ņemot vērā, ka notiks finansējuma pārdale **ietekme uz valsts budžeta izdevumiem būs neitrāla.** |   Nepieciešamo finansējumu Ekonomikas ministrija lūgs pārdalīt no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Saistītie tiesību aktu projekti | | | Grozījumi Ministru kabineta 2020.gada 14.jūlija noteikumiem Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”  izsludināti VSS 2020.gada 26.novembrī, VSS-1015), | | | |
| Atbildīgā institūcija | | | Ekonomikas ministrija | | | |
| Cita informācija | | | MK Noteikumu projekts tiek virzīts apstiprināšanai Ministru kabinetā vienlaicīgi ar grozījumiem Ministru kabineta 2020.gada 14.jūlija noteikumiem Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”  izsludināti VSS 2020.gada 26.novembrī, VSS-1015) | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | * Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). * Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/316119#p108) panta piemērošanai (turpmāk – Komisijas regula Nr.794/2004) | | | |
| 2. | Citas starptautiskās saistības | | | Projekts šo jomu neskar. | | | |
| 3. | Cita informācija | | | MK Noteikumu projekts paredz ieviest nosacījumus atbilstoši Pagaidu regulējumam. | | | |
| **1. tabula Tiesību akta projekta atbilstība ES tiesību aktiem** | | | | | | | | | |
| Attiecīgā ES tiesību akta datums, numurs un nosaukums | | | Ar MK Noteikumu projektu tiek ieviestas šādas Eiropas Savienības tiesību aktu prasības:   1. *Komisijas regula Nr.651/2014* 2. *Komisijas regula Nr.794/2004* | | | | | | |
| A | | | B | | | C | D | | |
| Komisijas regulas Nr.794/2004 10.un 11.pants | | | MK noteikumu projekta 1.7.punkts | | | Ieviests pilnībā | Neparedz stingrākas prasības | | |
| Komisijas regulas Nr.651/2014 2.panta 18.punkts | | | MK noteikumu projekta 1.4. un 1.5.punkts | | | Ieviests pilnībā | Neparedz stingrākas prasības | | |
| Pagaidu regulējuma 27.c punkts | | | MK noteikumu projekta 1.9.punkts | | | Atbilst | Neparedz stingrākas prasības | | |
| Pagaidu regulējuma 89. un 90.punktu | | | MK noteikumu projekta 1.8. punkts | | | Atbilst | Neparedz stingrākas prasības | | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Projekts šo jomu neskar. | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | | | |
| Cita informācija | | | Nav | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta no 2020.gada 9.novembra līdz 16.novembrim.  MK Noteikumu projekts 2020.gada 9.novembrī ievietots Ekonomikas ministrijas un Ministru kabineta tīmekļa vietnē sabiedriskai apspriešanai. |
| 2. | Sabiedrības līdzdalība projekta izstrādē | Sabiedrības līdzdalības rezultātā MK Noteikumu projekts saskaņots un to atbalsta Latvijas Tirdzniecības un rūpniecības kamera, Latvijas Darba devēju konfederācija, Latvijas Brīvo arodbiedrību savienība, Finanšu nozaru asociācija. |
| 3. | Sabiedrības līdzdalības rezultāti | Nav saņemti priekšlikumi sabiedrības līdzdalības komunikācijā |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK Noteikumu projekta izpilde tiks nodrošināta Ekonomikas ministrijas un Altum esošo funkciju ietvaros. |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E.Valantis**

K.Priedīte, 67013241

Kristine.Priedite@em.gov.lv

1. <https://ec.europa.eu/competition/state_aid/what_is_new/sa_covid19_4th_amendment_and_prolongation_temporary_framework_en.pdf> [↑](#footnote-ref-1)